ત્યારે આમ તો આલોક તમે એક સામાન્ય મઘ્યમવર્ગના, સામાન્ય દેખાવના, અને અભ્યાસે પણ એવા સરેરાશ સ્માર્ટ યુવાન હતાં, જ્યારે કસ્તુરી એક સમૃદ્ધ કુટુંબની ક્યારીનું મઘમઘતું રૂપાળું ફૂલ. પરંતુ કસ્તુરી અને તમારી જ્ઞાતિ એક જ હતી અને તમારા મમ્મી તથા કસ્તુરીના મમ્મી વચ્ચે જ્ઞાતિદાવે કંઈક બહેનપણાં જેવું પણ હતું. એટલે તો કોલેજમાં કોઈને ‘ઘાસ’ ન નાંખતી કસ્તુરીનો ચાર્મંિગ ચહેરો તમારી સાથે નજર મળતાં મૈત્રીસભર સ્મિત સુગંધથી છલકાઈ જતો, ને તમારા યુવા રોમેરોમ પુલકિત થઈ જતાં. અને દિવસે દિવસે તમારા એ પ્રણયી મૈત્રી-સ્મિતો એક બીજાની કરીબ આવતા ગયેલાં. બે-ત્રણ વાર તો કસ્તુરી એના મમ્મી સાથે તમારા ટચુકડા ફલેટમાંય આવી ગયેલી આલોક, તો તમે પણ નોટસની આપ-લેના બહાને કસ્તુરીના બંગલે ચ્હા પી આવેલા. એટલે તમને આશા હતી આલોક કે, તમારો ફટિચર ફલેટ ક્યારેક તો કસ્તુરીની રૂપસુગંધથી કાયમ માટે મહેકી જશે.